Diari Oficial de la Generalitat Valenciana


Sumari del DOGV 5286, del 22-06-2006 (2006/7231)

RESOLUCIÓ de 14 de juny de 2006, de la Sotssecretaria de la Conselleria de Benestar Social, de correcció d'errades de les resolucions d'1 de febrer de 2006, d'esta mateixa sotssecretaria, per les quals es convoca la constitució de les borses d'ocupació per a substitucions temporals en llocs de treball dels grups indicats en les mateixes resolucions de les províncies de València, Castelló i Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7231


Data del document
:   14-06-2006

Organisme emissor
:   Conselleria de Benestar Social

Tipus de document
:   Resolució

Correcció d'errades

 Descriptors 

:   * personal sanitari
    * treballador social
    * procediment administratiu
    * psicologia
    * manteniment
    * farmacèutic
    * concurs administratiu
    * metge
    * professió paramèdica
    * treball temporal
    * personal de serveis
    * administració regional

RESOLUCIÓ de 14 de juny de 2006, de la Sotssecretaria de la Conselleria de Benestar Social, de correcció d'errades de les resolucions d'1 de febrer de 2006, d'esta mateixa sotssecretaria, per les quals es convoca la constitució de les borses d'ocupació per a substitucions temporals en llocs de treball dels grups indicats en les mateixes resolucions de les províncies de València, Castelló i Alacant. [2006/F7231]  
Per mitjà de sengles resolucions d'1 de febrer de 2006, de la Sotssecretaria de la Conselleria de Benestar Social, es constituïxen les borses d'ocupació per a substitucions temporals en llocs de treball dels grups indicats en les mateixes resolucions de les províncies de València, Castelló i Alacant (DOGV núm. 5.194, de 8 de febrer de 2006).  
Per indicació de la Direcció General d'Administració Autonòmica es procedix a efectuar la seua correcció d'acord amb el que disposa l'article 105.2 de la Llei 30/1992, de 26 de desembre, modificada per la Llei 4/1999, de 13 de gener.  
En virtut d'això, esta sotssecretària, fent ús de les competències que li atribuïx el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resol:  
Primer  
En el punt quart de les resolucions d'1 de febrer de 2006, de la Conselleria de Benestar Social, per la qual es constituïxen les borses d'ocupació per a substitucions temporals en llocs de treball dels grups indicats en les mateixes resolucions de les províncies de València, Castelló i Alacant.  
On diu:  
«Quart  
Els aspirants seran ordenats prenent en consideració els següents mèrits.  
1. Experiència professional:   
. Temps de servicis prestats en llocs de treball del grup a què opten, de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana, que pertanguen al mateix grup de titulació, i a la mateixa naturalesa jurídica, sector i especialitat o categoria laboral del lloc que haja de proveir-se: 0,35 punts per cada mes complet de servici en actiu.  
. Temps de servicis prestats en llocs de treball de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana, no previstos en l'anterior apartat: 0,13 punts per cada mes complet de servici actiu.  
. Temps de servicis prestats en altres administracions públiques en lloc a què opten: 0,05 per cada mes complet en servici actiu. El màxim de punts que es pot obtindre pel present apartat serà de 28 punts.  
2. Valencià:  
El coneixement de valencià es puntuarà d'acord amb la distribució següent:  
Certificat de Coneixement Oral: 0,75 punts.  
Certificat de Grau Elemental: 1 punt.  
Certificat de Grau Mitjà: 2 punts  
Certificat de Grau Superior: 4 punts.  
Només es computarà el certificat de major nivell.  
3. Idiomes comunitaris:  
Pel coneixement d'idiomes comunitaris, fins a 2 punts, a raó de 0,40 punts per curs o pel seu equivalent si es tracta de cicles d'Escola Oficial d'Idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies o de mestre: especialitat Llengües Estrangeres, sempre que els dits títols no hagen sigut objecte de valoració per un altre apartat del barem.  
4. Altres titulacions:  
Per la possessió de títols acadèmics iguals o superiors al que siga exigit per a l'exercici dels llocs que cal cobrir: 1,5 punts per títol fins un màxim de 3 punts.  
5. Personal discapacitat:  
Quan el grau de minusvalidesa siga igual o superior al 33 per cent: 5 punts.  
Quan el grau de minusvalidesa siga igual o superior al 65 per cent: 10 punts.»  
Ha de dir:  
«Quart  
Els aspirants seran ordenats prenent en consideració els següents mèrits.  
1. Experiència professional:   
. Temps de servicis prestats en llocs de treball del grup a què opten, de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana, que pertanguen al mateix grup de titulació, i a la mateixa naturalesa jurídica, sector i especialitat o categoria laboral del lloc que haja de proveir-se: 0,35 punts per cada mes complet de servici en actiu.  
. Temps de servicis prestats en llocs de treball de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana, no previstos en l'anterior apartat: 0,13 punts per cada mes complet de servici actiu.  
. Temps de servicis prestats en altres administracions públiques en llocs a què opten: 0,05 per cada mes complet en servici actiu. El màxim de punts es pot obtindre pel present apartat serà de 28 punts.  
2. Prova selectiva  
Per cada exercici superat en les proves selectives per a l'ingrés en l'administració del Govern Valencià, o dels seus organismes autònoms, les competències dels quals en matèria de personal siguen exercides per la Conselleria de Justícia, Interior i Administracions Públiques, dels diferents grups indicats, realitzats a partir del decret d'oferta de l'any 1999 en el mateix grup de titulació, sector o categoria professional del lloc que cal cobrir: fins un total de 13 punts per haver superat la totalitat dels exercicis eliminatoris del procés selectiu, o si és el cas, una puntuació proporcional al nombre d'exercicis aprovats.  
3. Valencià:  
El coneixement de valencià es puntuarà d'acord amb la distribució següent:  
Certificat de Coneixement Oral: 0,75 punts.  
Certificat de Grau Elemental: 1 punt.  
Certificat de Grau Mitjà: 2 punts  
Certificat de Grau Superior: 4 punts.  
Només es computarà el certificat de major nivell.  
4. Idiomes comunitaris:  
Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent si es tracta de cicles d'Escola Oficial d'Idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies o de mestre: especialitat Llengües Estrangeres, sempre que els dits títols no hagen sigut objecte de valoració per un altre apartat del barem.  
5. Altres titulacions:  
Per la possessió de títols acadèmics iguals o superiors a que siga exigit per a l'exercici dels llocs que cal cobrir: 1,5 punts per títol fins un màxim de 3 punts.  
6. Personal discapacitat:  
Quan el grau de minusvalidesa siga igual o superior al 33 per cent: 5 punts.  
Quan el grau de minusvalidesa siga igual o superior al 65 per cent: 10 punts.»  
Segon  
La present resolució no obri un nou termini de presentació d'instàncies i serà la mateixa administració qui valorarà d'ofici d'acord amb la documentació existent en la Direcció General d'Administració Autonòmica.  
Tercer  
L'actual orde de les borses elevades a definitives per la Resolució d'11 de maig de 2006 de la Sotssecretaria de la Conselleria de Benestar Social es mantindrà vigent fins a la nova valoració.  
Quart  
La present resolució esgota la via administrativa d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8,14.2 i 46 de la Llei 29/1998, de 13 de juny, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la seua publicació. Alternativament, si no s'hi recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptadors des de l'endemà de la publicació de la present resolució.  
València, 14 de juny de 2006.. La sotssecretària (p. d. Orde de 4 d'octubre de 2005, DOGV núm. 5.108, de 6 d'octubre de 2005): Pilar Máñez Capmany.